Lyt til Fokus som podcast herunder Når de nordjyske frisører åbner deres saloner tirsdag den 6. april, får de rigtigt travlt. Nogle steder melder de om udsolgte tider i flere måneder frem. Men selvom der er glæde over åbning og de mange ventende kunder, så er der alligevel malurt i bægeret. -	Vi skubber nogle store regninger foran os. Udskudt moms, udskudt a-skat og et ordentlig hul i kassen. Jeg tror desværre ikke, at vi har set det værste endnu, siger Connie Mikkelsen, som er formand i Danmarks Organisation for selvstændige Frisører og Kosmetikere. I Nordjylland har enkelte frisører allerede kastet håndklædet i ringen og lukket deres saloner under coronanedlukningen. Men det er først, når branchen åbner igen, og hjælpepakkerne forsvinder, at det vil vise sig, hvor slemt det står til med økonomien ude hos den enkelte selvstændige frisør. -	Jeg tror desværre, at vi taber nogle på vejen. Den her tur har simpelthen været for hård for mange af de selvstændige frisører, siger Connie Mikkelsen.

Referat:
Selvom frisørerne glæder sig over, at de kan åbne efter påske, og at der er masser af hår at klippe i, er de også bekymrede for, hvad fremtiden bringer. Store huller i kassebeholdningerne vil betyde flere konkurser i branchen, lyder det fra de nordjyske frisørers formand mandag i en tv-debat på TV2 Nord.